
INSTITUTUL TIPOGRAFIU 
din Sibiiu 
execută tot felul de lucrări tipografice și îndeosebi tipăresce 


cărţi de tot felul. 
anunciuri de căsătorie, 
anunciuri funebre, placate, 
bilete de visită, 
conturi și blanchete de tot soiul, 
REVII 


DE Preţurile moderate. “Fog 





Deasemenea Institutul primesce în edi- 
tură cărți scolare și în genere cărţi menite 
a fi respândite în popor, precum sfint: povești, 
snoave, poesii poporale, istorioare morale, de- 
scrieri de obiceiuri şi datini, schițe istorice ori 
biografii scrise în stil poporal şi alte deasemeni. 

Condiţiunile e diturei urmează a fi stabilite 
prin bună învoială între autor şi direcţia 
Institutului, 


www.dacoromanica.ro 


Una din cele mai dintâiu datorii ale 
noastre e să lămurim pe fraţii nostri de 
pe la sate asupra mersului lucrurilor, s&-'i 
ținem mereu în cunoscință, despre greută- 
ţile ce întimpină neamul nostru în nisu- 
ința lui de înaintare şi să le dăm soco- 
teală despre faptele noastre, ca să-i întă- 
rim în credința, că ţinem prea mult a fi 
vrednici de iubirea şi de încrederea lor. 


Am chibzuit, că prin împlinirea acestei 
datorii vom da cea mai potrivită cinste 
dilei de astădi, în.care se împlinesc o 
sută de ani, de când Împăratul Iosif II a 
poruncit să li se spună iobagilor din Ar- 
deal din partea lui cuvintele: 

„Muostivesce nădăjduim, că ei vor răs- 

punde părintescului nostru cuget și cu 

strădania lor și deprinderea lor cu tot 
din adinsul la agonisitură, pentru  bi- 
nele cel de obşte și fericirea lor și 
a remășițelor lor din toată puterea 
lor înainte a o urni se vor sili“. 
Ne adresăm dar şi de astădată cu 
frățească dragoste la cărturarii nostri de 
pe la sate şi îi rugăm să le facă tuturora 
împărțăşire despre această dare de seamă 
a noastră. 


Jobăgia ungurească. 


În timpul domniei turcesci Ardealul se în- 
tindea pănă la Caransebeș, Lugoj, Lipova, Ineu, 
Oradea-mare și Sătmar, adecă cuprindea, aproape 
toată partea, locuită de Români a ţerilor coroanei 
ungare. Mai departe, Bănatul Timişorii, Grani- 
ţele și Ţeara-Ungurească erau stăpânite de Turcii, 
care aveau un pașă la Buda, şi numai părţile 
despre apus şi meadă-noapte se aflau sub stă- 
pânirea Împăratului. Ardealul nu era, stăpânit de 
Turci, dar' le plătia tribut Sultanilor şi Vaivodii 
lui erau puşi de Poartă în scaun. 


Acum două sute de ani, la 1683, Turcii 
ajunseseră atât de puternici, încât au înaiutat cu 

oaste numă&roasă pănă la Viena, au tăbărit asu- 
pra acestui oraș şi numai regele Poloniei Ioan 
Sobieski, care a sosit la timp cu oastea lui la, 
Viena, a scăpat atunci ţerile nemţesci de plaga 
păgânilor, 
Retrăgându-se Turcii de sub zidurile Vienei, 
păratul a făcut legătură cu regele Poloniei, 
cu Republica Veneţiei şi în urmă și cu Țarul 
Rusiei, că se vor ridica cu toţii de odată asupra, 
Turcilor și nu vor pune armele din mână, pănă- 
ce nu vor fi frânt puterea turcească. În timpul 
acestui răsboiu, care a ţinut aproape douădeci de 
ani, Maghiarii au fost desbinaţi. Unii dintre dînșii 
au ţinut cu Împăratul, cei mai mulţi însă, în 
frunte cu Tikily şi cu Râk6ezy, erau uniţi cu 
Turcii. Deși erau însă spriginiţi de regele Franciei, 
care era mare dușman al Împăratului Leopold I, 
rebelii n'au putut face nici o treabă și Râk6ezy 
a perit ca vai de el în pribegie. 
mpărăţia avea pe timpul acela un mare 
general, prințul Eugen de Savoia, care “i-a în- 
frânt pe Turci în mai multe bătălii, cea mai 
crâncenă la Zenta, și “i-a silit să ceară pace. 
Pacea s'a încheiat la anul 1699 în Carloveţ, şi 
în virtutea acestei păci Turcii sau retras din 
Ardeal şi din celelalte eri ale coroanei ungu- 
resci, păstrând numai Bănatul 'Timișorii, de unde 
însă tot prinţul Eugen "i-a alungat 18 ani în urmă. 

Astfel ajungem noi Românii sub stăpânirea, 
părăţiei, şi nici odată nu trebue să uităm a le 
spune copiilor şi nepoților nostri, că prințul 
Eugen de Savoia, şi el tot odraslă din vița 
împărătească, a fost acela, care ne-a scăpat de 
jugul turcesc. 

Pe timpurile acelea era în toate ţerile io- 
băgie, într'unele mai grea, într'altele mai ușoară. 
Aici la noi în Ardeal era foarte grea, eară noi 
Românii eram aproape cu toţii iobagi, şi numai 
pe ici pe colo se găsiau și între noi nemeși ori 
boieri, care erau scutiţi întocmai ca nemeșii un- 
guresci de robote și de celelalte greutăţi, 
Împăratul Leopold I, vădând că țeara nu 
va, pute să ajungă la înflorire, dacă tot astfel 
unii vor munci din greu, pentru-ca alţii să poată 
trăi în prisos, voia să-i ajute pe iobagi, dar” 
nu-'] iertau domnii de pământ, care stăruiau asu- 
pra legilor ţerii, ear” aceste hotăriau, ca, Românii 
și toţi cei de o lege cu dînșii să fie numai sufe- 
riţi în ţeara aceasta, câtă vreme stăpânirea nu 
va crede de cuviință să-i alunge din ea. Ear' 
la aceasta Împărăţia nu se putea gândi, ci din 
protivă aducea oameni de prin alte ţeri, ca să-i 
așede pe câmpiile întinse din Țeara-Ungurească, 
pustiite în timpul stăpânirii turcesci. 

Li se dă dar' Românilor sfatul, ca să se 
unească cu biserica dela Roma, pentru-ca să nu 

fie numai suferiți în ţeara aceasta, ci să se bu- 
cure și ei de drepturile şi de scutirile ce lise 
dau celor ce se ţin de această biserică. 


Numai o parte din Români primesc acest 
sfat. Cei mai mulţi, temându-se ca nu cumva 
să-i facă papistaşi, rămân în legea lor şi poartă 
mai departe toate greutăţile. Nici cei uniţi nu 
ajung la mare ușurare, Ei tot iobagi rămân, 
dacă iobagi fuseseră și mai nainte. Dar' preoţii 
lor sânt scutiţi de robote, pot s&-'şi dee copfii 
la învăţătură, stăpânirea poartă grije, ca ei să 
aibă din ce trăi, episcopul lor e pus de o po- 
trivă, cu alţi episcopi ai ţerii și Împărăţia îi dă- 
ruesce câteva moşii. 

Aşa, încep și Românii a eși la iveală și a 
se ridica din ticăloşia, în care au fost ţinuţi atâta 
timp. Însă ei tot cei din urmă au r6mas, tot 
slugile altora, tot de batjocura tuturora. Împă- 
ratul Carol VI și fiica lui, Împărăteasa Maria, 
Teresia, deși multă bunăvoință au avut faţă cu 
dînșii, fiind- mereu certaţi cu r&sboaie și abătuţi 
de alte griji, n'au pntut s&-'i ajute. 

Abia feciorul Mariei 'Teresiei, Împăratul 
Josif II, a avut mângăierea de apune capăt unei 
robii, care era o ruşine pentru omenire și pentru 
Împărăţie în deosebi. 

S& vedem, care era starea părinţilor nostri 

acum 0 sută de ani, când Împăratul Iosif II s'a 
urcat în scaunul împărătesc, 

1. Iobagiul era legat de pământ şi nu 
putea, să se mute dela un loc la altul, ci acolo, 
unde s'a născut, trebuia s& muncească toată 
vieața lui. Domnul de pământ îl ducea, ce-i 
drept, dacă îi venia la socoteală, dela o moşie 
la alta ori îl dăruia altuia; dar” dacă pleca el de 
el, îl urmăria, îl prindea, îl aducea cu sila, înapoi, 
ba putea s&-'l şi omoare, dacă nu se supunea,. 

2. Iobagiul nu putea să se însoare fără 
de voia, domnului de pământ, nici să înveţe carte, 
nici să se deprindă la, vre-un meșteșug decât așa, 
dacă domnul de pământ îl punea, pentru-ca să 
se folosească de învățătura lui ori din câștigul 
lui ca: meşteșugar. 

3. Iobagiul trebuia să se facă slugă la curtea, 
domnească, dacă aşa voia domnul de pământ. 

4.  Iobagiul nu avea nimic al lui, ci toate 
erau ale domnului de pământ, care îi dedea din 
roadele muncii lui atât, ca să poată trăi de adi 
pe mâne el cu casnicii lui. 

5. Domnul de pământ îl scotea pe iobagiu, 
dacă voia, din coliba, lui, îl muta dela un loc la 
altul, îl gonia, în sfîrșit făcea cu el ce voia. 

6. Iobagiul, simțindu-se nedreptăţit, n'avea 
cui să 'i-se plângă, fiindcă cei chiemaţi a-l ju- 
deca tot dintre domnii de pământ erau aleși. 

Uşurările date de Împăratul Iosif II. 


Împăratul Iosif II sa urcat la anul 1780 
în scaun, dar' multe erau greutăţile, cu care 
avea să se lupte şi numai încetul cu încetul a 
putut să le aducă ușurare celor asupriţi, între 
care cei dintâiu eram noi Românii din Ardeal. 

El le-a dat, înainte de toate, şi Românilor 
rămaşi în legea lor un episcop, pe care "l-a rîn- 
duit să stee la Sibiiu, și a ușurat și starea, preo- 
ţilor neuniţi cu biserica din Roma, 

A făcut apoi aşedământ, ca locuitorii de 
pe la hotarele despre răsărit ale Împărăției să 
fie scutiţi. de robote şi de alte greutăţi, pentru-ca 
să poată apăra ca grănițeri ţeara de ori-și-ce 
năvăliri dușmănoase. Astfel mulţime de Români, 
aședaţi fiind pe la hotare, au scăpat şi ei de 
asupriri şi din robi, ce au fost, au ajuns oameni 
de oaste. 

Dară partea, cea mare tot robi ai pămân- 
tului erau, 

În 'Țeara-Ungurească încă Împărăteasa Maria 
Teresia, desființase robia, şi le deduse iobagilor 
dreptul de a se muta dela un loc la altul și de 
a face ce vor ei cu trupul lor şi cu partea ce 
li se cuvine din câştigul lor muncit, 

Aici în Ardeal însă ea nu a putut r&sbi, 
căci se temea, de domnii de pământ, care nu 

voiau să se lipsească de iobagii muncitori, cum 
n'ai vol s&-%ţi dai boul dela jug. Astfel era o 
mare îngrămădire de oameni la locurile sterpe 
din Ardeal, în vreme-ce câmpiile mănoase din 
Țeara-Ungurească erau pustii, dar' flămândilor 
îngrămădiţi aici tot nu le era iertat să-'şi caute 
hrana acolo. 

Ajunşi dar' la desnădă&jduire, iobagii din 
Ardeal s'au unit între dinşii şi în frunte cu 
Horia, Cloşca și Crișan s'au ridicat în iarna anu- 
lui 1784 asupra domnilor de pământ, au ars, au 
prădat şi au omorît, încât străbătuse groaza pănă 
în ţerile vecine. Au urmat adecă timpuri grele, 
de care Dumnedeu să ne ferească și pe noi şi 
pe urmaşii nostri, căci ele nimănuia nu îi sânt 
de folos, ci tuturora spre stricăciune. 

Aflând Împăratul Iosif II despre aceste, 
Sa mâhnit foarte asupra domnilor de pământ, 
care "i-au adus pe iobagi la atâta, desnădăjduire, 
şi "i-a chemat pe Români la supunere, făgă- 
duindu-le, că din chiar a sa bunătate părintească 
le va face ușurările cuvenite.  Supunându-se 
Românii dorinței împărătesci, Horia, Cloșca şi 
Crișan au r&mas părăsiţi, au fost prinşi, judecați 
şi osândiţi la moarte groaznică. 

Neîndurat a fost Împăratul Iosif II, dar 
şi drept a fost, și astădi e diua, când ne aducem 
aminte și le spunem copiilor şi nepoților nostri, 

că pe cât a fost de bun, pe atât de neîndurat 
şi pe atât de drept a fost în părinteasca lui 
purtare de grije pentru soartea popoarelor de 
sub stăpânirea Casei lui şi că el a fost acela, 
care le-a dat Românilor iobăgiți stăpânirea asupra 
trupului lor şi asupra părţii ce li se cuvenia din 
roadele muncii lor. 

Eată ușurările, pe care le dă el iobagilor 
din Ardeal și despre care le face însciințare la 
22 August 1785, astădi o sută de ani împliniți: 


„Antâiu: Iobăgia, încât era pănă acuma 
vecinică datorie, şi aşa de pământ legată, ca să 
nu se mai poată muta iobagiul într'alt loc, de 
aici înainte cu totul o stricăm, şi nici voim, ca 
acest nume de iobagiu mai mult într'această în- 
țelegere să se ţină, și aşadară pe toți și pe fiesce- 
care slujbay, fie macar de ce neam, sau de re- 
ligiune, de aici înainte despre fețele lor oameni 
cu mutare slobodă îi numim, și ca pe 
unii ca aceia pretutindenea a-i ave, şi a-i s0- 
coti poruncim, aducând aceasta cu sine şi legea 
firii, și însuși binele deobște; de unde urmează, 
că toate pârile ce sânt pentru dobândirea slo- 
bodeniei, cu aceasta trebuie să se continească. 


„Adoua: Voim, ca fiesce-care slujbaş volnie 
să fie a se însura şi fără de slobodenia dom- 
nului seu, a se deprinde la carte şi la învă- 

țătură, a învăţa meşteşuguri, şi cu 
acestea pretutindea a se hăsnui. 

„A treia: Nimenea dintre slujbaşi nici fe- 
ciorul sau fata lui, sau macar care dintre celedii 
aceluia, la slujba curţii domneasci să 
nu se poată sili, ci în voia lui vasta a, 
primi acel fel de slujbă, şi cu domnul seu 
precum va pută a se tocm). 


„Apatra: Fiesce-care slujbaş poate precum 
îi va fi voia, averile cele mișcătoare şi 
câștigurile sale, adecă preţul care "i-se cu- 
vine, al pământurilor, al riturilor, al morilor, sau 
al viilor, a-l vinde, a-'] cinsti, a-'] schimba, a-l ză- 
logi, a-l lăsa cu diiată pruncilor lui, sau la altă 
frăţie, sau cui va vră, cu un cuvânt precum va 
vol despre acelea a face rînduială, rămânând în- 
suși nemișcat iușul uricaş domnilor pământului, 
însă așa aceasta aici înțelegându-se, ca greută- 
ţile, care razimă în vândătorul, sau în cel ce le 
leagă cuiva încât pentru fundușurile acestea, care 
cumva, despre partea domnească nu sar răscum- 
păra, să atîrne şi să pogoare în cumpărătorul, 
sau în acela, la a căruia mână vor veni. 

„A cincia: Pentru-ca slujbaşii abizuiți să 
fie despre locurile care le ţin, milostivesce rîn- 
duim : ca ei, sau macar care a lor rămășiță, nici 
din ocina sa, nici din macar ce locuri, 

care le ţin, fără de cuvioasă și destulă 
ocă, și fără de scirea și cunoscința var- 
megiei să nu se poată scoate, nici să 
se isgonească, ci să se îngădue cu pace, şi 
cu liniște acelea a le ţine, nici cu sila din- 
tr'un loc într'altul sau dintr'o var- 
megie într'alta, să nu se strămute. 

„A şesa: Despre celelalte lucruri, care în- 
traceste puncturi nu Sau cuprins, slujbaşii să 
urmeze după rînduielile cele mai dinainte ţi- 
nute, şi pănă atunci pănă când aducându-se mai 
pe rînd urbariumul în lăuntru mai ales aşedă- 
mânt se va face, şi ori-ce supărări li s'ar în- 
tâmpla, pentru acelea varmegia datoare va, 
fi ajutor fiscuşesc alerîndui, și pentru 
acele supărări a le face îndestulare...k 


Luminarea poporului român. 


Încă în timpul stăpânirii Împăratului 1osif 
II Românii încep a simți, că ei nu sânt lăsaţi 
de Dumnedeu pe pământul acesta numai pen- 
tru-ca s& hrănească ca vitele prin roadele muncii 
lor pe alţii, ci trebue să se lumineze, ca să se 
facă, destoinici a răspunde întru toate la aştep- 
tările părintesci ale Împăratului lor. 

Vădându-ii așa deştepţi din fire, bine făcuţi 
la, trup și mai cu deosebire potziviţi în toate apu- 

căturile lor, Împăratul Iosif II, deși "i-a găsit ro- 
biţi, a cunoscut în ei pe urmașii stăpânilor de 
odinioară ai lumii și era mândru, că-i are sub 
stăpânirea sa și că poate să fie cel dintâiu, care 
le deschide drumul de înaintare. 

Și au r&spuns Românii la așteptările celui 
ce “i-a cunoscut pe ei. 

EI ântâia oară li-a pus arma în mână și 
li-a dis: Dovediţi lumii, că sântețţi în adevăr ur- 
mașii acelora, pe care Roma "i-a trimis aici cu 
sarcina de a apăra ordinea și cultura față cu 
lumea. barbară! 

O sută de ani au trecut și, dacă astădi s'ar 
reivi în mijlocul nostru, Împăratul, care atât de 
drept ne-a judecat, ar fi mulțumit, mândru ar fi 
de „feciorii“ sei, căci steagurile, pe care ni le-a 
dat în seamă, au trecut cu onoare prin toate r&s- 
poaiele, timp de o sută de ani, n'au fost nici 
odată părăsite, au r&mas sfinte semne de credință 
şi ostăşească lăp&dare de sine. 

ȘI tot el ântâia oară ni-a dat tuturora drep- 
tul de a pune mâna pe carte, ca să ne luminăm 
unii prin alţii. 

Multe şi mari greutăţi a trebuit şi trebue 
încă să învingem, ca să ne folosim de acest drept, 
dar” în ciuda acestor greutăți ne-am folosit și ne 
folosim, şi lucrarea noastră e spornică. 

Puțin după moartea, Împăratului Iosif II 
s'au ivit și dintre noi oameni învăţaţi, care au 
ostănit cu multă pricepere, ca să scoată la iveală 
trecutul neamului nostru, s& lămurească limba 
noastră și să ne dee în românesce cele mai fo- 
lositoare şi mai de căpetenie învățături. Între 
acestia au fost mai cu deosebire vrednici Samuil 
Clain, Petru Maior şi George Șincai, oameni cu 
multă învăţătură, care au scris istoria Românilor, 
gramatica limbei românesci şi fel de fel de cărţi 
pentru sciințe și pentru biserică. 

Așa au început și Românii să se lumineze 
în limba, lor, pentru-ca cu mai multă lesnire să 
poată lumina și poporul. 

Se găsiau și în timpurile de mai nainte pe 
ici pe colo Români cu sciință de carte, mai ales 
dintre nemeși, dar' acestia erau puţini și nici că 
se socotiau Români, fiindcă celor mai mulți dintre 
dînșii le era, rușine să se ţină de un popor rămas 
în întunecime, asuprit și batjocurit de toată lumea. 
De aici înainte însă Românii cu sciinţă de carte, 
fie nemeşi, fie feciori de preoţi, fie feciori de io- 
bagi, nu se mai lapădă de părinţii şi de fraţii 
lor, ci mai vîrtos se unesc între dinșii, ca să-i 
scoată pe Români din întunerec, să-i ferească de 
asupriri și s&-'i ridice de o potrivă cu celelalte 
neamuri, pentru-ca nimeni să nu-i mai poată 
batjocuri. 

Tocmai de aceea însă r&uvoitorii neamului 
românesc îi prigonesc, și mulţi dintre dînșii sufer 
mari neajunsuri, ear” alţii pribegesc preste hotare, 
în ţerile românesci, Și aici însă e trebuinţă mare 
de dânșii, căci Românii din Moldova și Muntenia, 
pe timpul acela erau asupriți de Greci. Astfel 
un Ardelean, George Lazar, din Avrig, a înfiin- 
țat la Bucuresci cea dintâiu scoală românească. 
în 'Țeară, alt Ardelean, Ioan Maiorescu, din Bu- 
cerdea, a înființat la, Cerneţi şi apoi la Craiova, 
cea, dintâiu scoală românească în Oltenia, și tot 
Ardeleni au fost şi în Moldova şi în Bucovina, 
cei dintâiu dascăli românesci şi cei dintâiu stă- 
ruitori, pentru-ca, Românii, ori-unde ar fi ei, să 
ese din întunerec. 

Mai cu deosebire grea, a fost lucrarea ace- 
lora, preoţi și mireni, care au nisuit aici în Ar- 
dea], ca Românii s&-şi facă scoli, să-şi agoni- 
sească averi și s&-'şi încordeze toate puterile, ca, 
să nu mai rămână ei cei din urmă în ţeara lor, 
căci domnii de pământ diceau, că Românul nu 
e pentru-ca să înveţe carte, ci pentru-ca să mun- 
cească, şi-i prigoniau ca pe unii, care umblă s& 
răsvră&tească poporul. 

Cu toate aceste nu Românii, care şi acum 
erau tot iobagi asupriţi și batjocuriţi, ci Maghiarii 
Sau răsvrătit, s'au ridicat cu oaste asupra, Împă- 
ratului și au hotărit să nu-l mai recunoască de 

Rege al Ungariei. Astfel sa aprins revoluțiunea. 
dela anul 1848, când Românii aducându-'şi aminte 
de binefacerile din trecut, sau unit cu toții şi 
Sau luptat după putinţă pentru mpărăţie. 

Și nu înzadar au nădă&jduit. 

Făcându-se ear' pace în ţeară, nimeni nu-i 
mai opria s&-'şi facă scoli, ba chiar ocârmuirea 
îi ajuta și-"i îndemna să-'și trimită copiii la scoală, 
punea în diregătorii pe aceia dintre dinşii, cari 
erau vrednici să le poarte, și nu mai făcea deo- 
sebire între Român, Maghiar ori Sas, ci-'1 socotia 
pe fiecare după destoinicia, lui. 

Astfel am ajuns noi Românii încetul cu în- 
cetul să avem mii de scoli pe la sate, — cinci 
gimnasii, seminare pentru luminarea, preoţilor, 
sute de mii de copii prin scolile sătesci, mii de 
tineri pe la gimnasii și academii și destui oameni 
cu sciință de carte, pentru-ca noi înșine să ne 
putem chivernisi treburile noastre, cu toate că 
sute şi mii de alţii au trecut hotarele, ca să lucreze 
pentru deșteptarea fraților nostri de peste Carpaţi. 


Întărirea Românilor. 


Tot Împăratul Iosif II ni-a dat sânt acum 
o sută de ani tuturora dreptul de a ne bucura 
în toată tigna de o parte cel puţin din roadele 
muncii noastre. 

E mare drept acesta, fiindcă nimic nu-l 
îndeamnă pe om la hărnicie ca gândul, că el 
însuşi are să se bucure de roadele muncii lui. 

Abia, însă cinci ani în urmă, la 1790, Îm- 
păratul Iosif II a încetat din vieaţă şi, simțind, 
că, urmașul seu, Leopold II, nu va pute să ţină 
piept cu toate năvălirile, înainte de moarte a retras 
cele mai multe din riînduielile ce făcuse pentru 
ajutorarea celor slabi. Astfel aveau Românii 
dreptul, dar nu îi lăsau r&uvoitorii lor să se 
folosească de el, și încă timp îndelungat iobagiul 
se bucura, dacă se putea hrăni el cu casa lui 
de pe o di pe alta. 

Abia după revoluţiunea dela 1848 a ajuns 
şi Românul stăpân deplin pe avutul lui. 

ncetul cu încetul au ajuns și domnii de 
pământ să înțeleagă, că nu mai merge cu iobăgia, 
și nu se mai poate, ca unii să muncească mereu, 
ear” alții s& stăpânească numai. Sau împăcat 
day” cu gândul, că are să se desființeze iobăgia, 
să le dee iobagilor stăpânirea deplină asupra pă- 
mântului lor și să se mulțumească cu despăgu- 
birea ce li se va hotărî. Nu sau putut însă 
împăca Maghiarii cu gândul, ca de aici înainte 
Românii să fie de o potrivă cu dinşii, ca feciorul 
iobagiului să se ridice mai presus de feciorul 
domnului de pământ, dacă e mai vrednic ca 
dînsul. 

Şi aici trebuiau să ajungă lucrurile, dacă, 
se desfiinţa iobăgia, căci de acolo înainte un om 
număra, fiesce-care, şi groful şi opincarul, numai 
un om fiesce-care. Dacă-'şi trimitea opincarul 
copilul la scoală și Românaşul era mai deştept şi 
mai silitor ca puiul de grof, Românașului 'i-se 
cuvenia locul ântâiu în scoală, ear” puiului de 
grof un loc mai în coadă. Şi tot astfel, dacă 
Românul cu sciință de carte era mai învățat şi 
mai harnic, el avea să poruncească, ear grofului 
nu îi rămânea decât s& urmeze după poruncă. 

Asta nu puteau s'o primească Maghiarii; 
de aceea s'au înțeles cu fraţii lor, ca să unească 
Ardealul cu Țeara-Ungurească. Ei singuri nu 
ne puteau stăpâni, au chemat dar pe fraţii 
lor din 'Ţeara-Ungurească, le-au dat ţeara lor, 
pentru-ca să ne stăpânească şi s6-'i țină numai 
pe ei în diregătorii, 

Noi n'am primit această unire atunci, când 
au voit ei s'o facă, la 1848, şi nici că s'a făcut 
atunci, când cu revoluţiunea; dar” după revolu- 
ţiune iobăgia s'a desființat din voia părintească 
a Maiestăţii Sale Împăratului Francisc Iosif 1, 
după-cum a cerut dreptatea şi binele tuturora, 
Românii au ajuns cu toții stăpâni pe pământul 
muncit de dînșii, pe roadele muncii lor şi pe tot 
ceea-ce pot agonisi pe cale dreaptă. 

Și trebuie să ne întrebăm în diua de as- 

tădi, dacă am fost ori nu vrednici de soartea ce 
ni s'a făcut, 

Săraci sântem și astădi, mulţi dintre noi 
abia trăiesc de pe o di pe alta, ear” alții își ri- 
sipesc avutul prin lenevire și prin v vieaţă pă&- 
cătoasă, prea puțini ne-am gândit încă să ne 
sporim averile dându-ne la meşteşuguri, — multe 
sânt neajunsurile noastre și va mai trece încă 
timp pănă-ce vom fi înțeles şi noi, că bogăţia e 
putere și că trebuie să muncim cu hărnicie, ca 
să ajungem 'a nu mai fi luaţi în batjocură de 
alţii, — dar” vrednici am fost, căci n'am risipit 
averea ce ni s'a încredinţat, ci am sporit-o, și 
astădi stăpânim mai mult pământ în ţeara aceasta, 
ca în diua, când ni s'a dat dreptul de a-1 stăpâni. 

Am dovedit, că sântem vrednici de acest 
pământ, fiindcă îl preţuim, îl iubim mai mult ca 
aceia, care-l aveau pe nemuncite și dela care 
noi cu preţul sudorilor noastre "l-am răscumpărat. 

Iubirea aceasta cătră pământul ţerii noastre 
să o păstrăm și în noi și în copiii și în nepoţii 
nostri, căci noi am învăţat dela, părinţii nostri cât 
de amară și stearpă e munca făcută în ogorul altuia. 


Lupta noastră de astădi. 


Am ajuns timpuri grele pentru toţi, dar” 
grele mai ales pentru noi Românii cu sciință 
de carte. 

După-ce cu multă osteneală şi luptându-ne 
cu multe neajunsuri am ajuns să ne fi câștigat 
cunoscințele, de care avem trebuință, ca să 
slugim cu destoinicie țeara și neamul nostru, 
sântem dați pretudindinea la o parte ca nisce 
oameni netrebnici și primejdioși. Astfel multora 
dintre noi nu le-a rămas decât să se.ducă pri- 
begi din ţeară, părăsind pe părinţii lor sărăciţi, 
pe fraţii, care aşteptau sprigin dela dinșii, pe 
toți iubiții lor; alţii se căsnesc să trăească de pe 
o di pe alta, fie din averea moștenită dela pă- 
rinți, fie din resplata ostenelelor lor, eară puţinii, 
pe care "i-au mai suferit prin diregătorii, stau 
ca frunda pe apă și nu sciu, când vor fi aruncaţi 
cu copiii lor în drum ori trimiși departe de fa- 
miliile lor, căci ori-cât de stăruitori ar fi în îm- 
plinirea datoriilor lor și ori-cât de mult 'şi-ar 
călca pe inimă, li se cer lucruri, pe care în cele 
din urmă nu le mai pot da. 

Ce voesce stăpânirea de astădi şi ce cere 
ea dela noi? De ce ne prigonesce?! 

Acum câteva dile, la 9 August, cel mai 
de frunte diar al guvernului, „Nemzet“, a pu- 
blicat. o dare de seamă despre starea lucrurilor 
în părțile despre meaqă-noapte ale Țerii-Uugu- 
resci în asemănare cu Ardealul. Din această 
dare de seamă fraţii nostri săteni se vor lă- 
muri, ce fac puternicii de astădi acolo, în 'Țeara- 

Ungurească, între Slovaci, și ce vor să facă şi 
aici în Ardeal, între Români. 

„Dacă cercetăm numărările făcute după 
neamuri, — ne spune darea de seamă, — pu- 
țină îmbucurare găsim în ele. Ce-i drept, 
au trecut cinci ani dela cea din urmă numeră- 
toare, ear” în timpul acesta maghiarisareaa 
făcut mari înaintări. Cu deosebire ora- 
șele s'au maghiarisat, şi mai ales unele oraşe 
din partea de sus a țerii, cum e Neutra, au 
ajuns a fi aproape oraşe curat maghiare. Nu- 
mărătoarea de acum cinci ani ne arată îns& ma- 
ghiarimea din părțile de sus ale țerii întrun 
număr îngrijitor de mic, astfel, că nici 
în Ardeal nu sânt comitate, în care ele- 
mentul maghiar să fie în număr atât de neîn- 
semnat. În Arva faţă cu 75 mii de Slovati au 
fost la 1880 numai 355 Maghiari. În Lipto au 
fost 1434 Maghiari față cu 67 mii de Slovaci. 
n Trencin în mijlocul noianului de 222 mii de 
Slovaci n'au fost decât abia 2576 Maghiari, adecă, 
la 100 de Slovaci un Maghiar. Chiar în Șaroș au 
fost numai 4322 Maghiari față cu 116 mii de 
Slovaci. 

Din potrivă în mijlocul celor 217 mii de 
Români din comitatul Hunedoarei tot au trăit 
12 mii de Maghiari, în Alba-de-jos între 135 
mii de Români — 25 mii de Maghiari. Ce-i drept, 

în Ung, Abauj, Gâmir, Borsod, ba chiar și în 
Zemplin, poporul maghiar e în predomnire, ear” în 
comitatul Pojonului elementul maghiar chiar și 
fără de cel nemțesc e aproape deopotrivă cu cel 
slovăcesc. Asemenea tărie mare maghiarimea 
din Ardeal nu are decât în comitatele săcuiesci. 
Numerii de mai sus sânt cu toate aceste înspăi- 
mântători și în timp de cinci ani starea lu- 
crurilor cu anevoie va fi trecut prin vre-o îm- 
bunătățire mai îns&mnată, deşi nu rămâne în- 
doială, că s'a îmbunătăţit. 

„Dacă nu ne oprim însă numai la numă- 
rările făcute după limbă, stările de lucruri din 
partea de sus a ţerii ni se înfățișează numai 
decât ca fiind mai bune pentru maghiarime. 
De ce? Fiindcă acolo, unde Maghiarii sânt 
în minoritate politică, acolo inteligența e 
foarte puţină, și partea ei predomnitoare 
o alcătuiesc Maghiarii“. 

Înţelegem din aceste mai presus de toate 
un lucru: că puternicii dilelor de astădi se în- 
tristează, se pun pe gânduri, se înspăimântă, 
că sânt prea mulți Slovaci, dar' se bucură, se 
simt mângăiaţi, că acolo, între Slovaci e puţină 
lumină şi cei mai mulți dintre puţinii oameni 
luminaţi sânt Maghiari. 

E o ruşine pentru ţeara noastră, e o ru- 
şine pentru națiunea, maghiară, e o rușine pentru 

împărăţia, în care trăim, e o ruşine pentru 
timpul de astădi, că se poate face o asemenea 
mărturisire: e însă adevărat, că ni sa făcut 
această mărturisire chiar în cel mai de frunte 
diar al guvernului; Maghiarii nu se sfiese a măr- 
turisi, că se pun pe gânduri, când văd că sântem 
atât de mulţi, şi se bucură, că nu ne luminăm; 
ni se spune aceasta chiar întrun diar al gu- 
vernului, care e dator să poarte grije de sporul 
nostru și de luminarea noastră. 


Și fiindcă se văd puţini şi pe noi ne văd 
mulţi, Maghiarii se folosesc de toate mijloacele, 
ca să ne scadă pe noi și să se sporească ei înșiși. 


Ei cer dar” dela noi, ca să ne unim cu 
dînşii, să ne înstrăinăm de părinţii nostri, să pă- 
răsim pe fraţii nostri, s& ne lăp&dăm de neamul 
nostru şi să ne dăm şi noi Maghiari, pentru-ca 
să nu fie și între Români oameni luminaţi și să 
se ruşineze ori-și-cine de a fi Român, ei cer să 
fim ca nisce șerpi crescuți la sinul mamei noastre 
românesti. 

Noi, din potrivă, urmând plecării inimii 
noastre și sfaturile marilor nostri dascăli de acum 
o sută de ani, sântem mândri de a fi Români şi 
mai vîrtos ne opintim, ca să scoatem la iveală 
cinstea neamului nostru şi să ajutăm sporul Ro- 
mânilor întru toate, 

Îi lăudăm pe Maghiari pentru silinţele ce-și 
dau s& sporească și s& ridice neamul lor, dacă 
o fac pe cale dreaptă, dar' ținem, ca şi noi tot 
pe cale dreaptă s& facem pentru neamul nostru 
ceea-ce fac ei pentru al lor, altfel n'am fi vrednici 
să ne lumineze şi nouă soarele lui Dumnedeu. 

Românii sânt un neam de oameni săn&toși 
şi spornici. Într'0 sută de ani numărul lor aici 
în Ardeal s'a, întreit aproape, deși mulţi dintre 
dinșii au eșit în ţerile de dimpregiur; ear' în 
timpul dela 1850 pănă la 1870 ei s'au sporit 
cu vre-o 200 de mii. Prin aceasta ţeara s'a în- 
tărit, căci "i-s'au sporit atât braţele muncitoare, 
cât și piepturile de apărare. 

E însă un lucru de sine înțeles, că trebue 
să putem trăi şi să fim feriţi de rele, ca să ne 
putem spori. $, guvernul și diregătoriile, ocâr- 
muirea, toată e pusă, pentru-ca să poarte grije 
de traiul bun al tuturora. În vreme-ce plugarul 
și meșteșugarul muncesc din greu, ca să poată 
purta dările grele, aceia, care trăiesc bine din 
aceste dări, trebue s& poarte de grije, ca lucra- 
rea s& poată înainta fără de împedecare, să le 
dee muncitorilor toată ocrotirea, toate lesnirile, 
să-i ajute, să-i ferească de nedreptăţi și de in- 
i iubea și s&-'i lumineze, pentru-ca munca să le 

e cu spor. 
Această îngrijire părintească poate s'o aibă 

ocârmuirea de astădi pentru Maghiari, nu însă 
Și pentru celelalte neamuri din ţeară. Maghia- 
rilor le va, fi dând toată ocrotirea şi toate lesni- 
rile, pe ei îi va fi ferind și de nedreptăţi și de 
înșelăciuni, pe ei îi va fi ajutând, îi va fi lumi- 
nând, căci voiesce să le vadă sporul în toate; 
noi ăstialalţi îi parem însă prea mulţi şi se bu- 
cură, când ne vede sărăcind, scădând la număr 
şi r&mânând în întunerec. Astfel mulţi dintre noi, 
lipsiţi de purtare de grije, rămân părăginiţi, cad 
pradă înşelătorilor, pier de boale ori în lipsă de 
hrană îndestulitoare, mii și ear” mii, nemai pu- 
tend purta, dările grele, părăsesc țeara şi se duc, 
Slovacii în America, ear” Românii în România, 
Bulgaria și Rusia, așa că în timp de dece ani 
de dile, dela 1870 pănă la 1880, Românii au 
scădut cu vre-o 200 mii de suflete. 

Cerem dar', ca Maghiarii să-şi caute de 
fraţii lor, ear' pe fraţii nostri să-i lase în cău- 
tarea noastră. 

Decum să se învoească însă la aceasta, ei 
'Şi-au mai făcut şi gândul să&-'i desbrace pe Ro- 
mâni de firea lor românească. 

Pretutindenea, ori-unde se ivesce, Românul 
e nebagat în seamă ori luat în batjocură şi de 
vecinul lui maghiar, și de slugile acestuia, ba. 
chiar și de diregători de ai ţerii, pentru-ca să-i 
fie greu, că Dumnedeu "l-a lăsat Român și să 

dorească a fi şi el Maghiar, ca să se bucure pre- 
tutindenea, ca Maghiarii, de bună primire și de 
ajutor la nevoie, 

Dar nu poate să se dee Maghiar, fiindcă 
nici nu înţelege macar limba, maghiară. De aceea, 
guvernul a dat porunci aspre, ca în scolile noastre 
să se înveţe limba maghiară şi gândul Maghia- 
rilor este, ca cu timpul copiii români s& învețe 
numai în limba, maghiară, pentru-ca astfel înce- 
tul cu încetul să se înstrăineze de părinţii lor 
şi să se dee Maghiari. Deocomandată s'au unit 
Maghiarii între dînșii, au adunat şi adună mereu 
bani, ca să-i plătească în deosebi pe învățătorii 
români, să facă scoli maghiare pentru copiii de 
Român, să-i ajute pe Românii ce se unesc cu 
dînșii și să le facă amare dilele celor ce stăruie, 
ca Românul în limba lui s& se lumineze şi Ro- 
mân s& r&mână, 

Vorba e dar”, ca să facem copii şi s&-'i 
crescem din sudoarea noastră pentru sporirea 
neamului maghiar, eară noi putem peri, dacă 
ținem a r&mână Români. 

Le spunem în fiesce-care di Maghiarilor, 
că toate aceste sînt bazaconii şi că de geaba 
se opintesc, de geaba își perd timpul și puterile, 
fiindcă Românul cât e lumea tot Român are să 
rămână, că pot s&-'i amărească dilele vieţii, pot 
să “şi-l facă duşman de moarte, dar” nici îl vor 

stîrpi de pe pământul acesta, nici îl vor face să 
uite, că e de mare neam şi cu mare menire în lu- 
mea aceasta. Prin alte vremi mai grele am tae- 
cut noi.și tot nui ne-am lăpădat nici de legea, 
nici de neamul nostru, şi dacă noi, ăști care 
scim limba maghiară, răbdăm mai bucuros de pe 
o di pe alta, decât ca se ne lăpădăm pe o clipă 
macar de neamul nostru, opinca numai moartă 
se dă. 

Li-o spunem Maghiarilor, dar' nu vor să 
ne creadă. 

Vom urma a li-o spune şi dator e tot Ro- 
mânul să li-o spună în fiesce-care di, în tot ciasul, 
pentru-tă numai atunci va, fi pace în țeară, când 
vor fi ajuns ei s'o înțeleugă aceasta. 

O sută de ani se împlinesc astădi de când 
Împăratul Iosif II le-a dat tuturor Românilor 
dreptul de a se mișca pe pământul acesta, de 
a-'şi agonisi avere și de a se lumina, şi în timp 
de o sută de ani, am străbătut prin toate greu- 
tăţile mereu înainte, mereu sporind în puteri și 
în avere, mereu luminându-ne noi înşine prin noi: 
e nebunească încercarea. de a ne mai opri acum 
în cale. 

Maghiarii pot să ne amărească dilele, pot 
să -ne împingă la dușmănie, dar” nu ne vor face 
nici odată s8 uităm, că prinţul Eugen de 
Savoia ne-a scăpat de jugul turcesc, 

Împăratul Losif II ne-a făcut stăpâni 
pe noi înşine şi Împăratul Francisc 
Iosif | ne-a dat stăpânirea asupra pă- 
mântului muncit de noi. 

Nu pentru-că mai cu deosebire am fi fost 
iubiți, ci „pentru binele deobște,* pentru-că 
braţele noastre sporesc bogăţiile ţerii și piepturile 
noastre apără mărirea și puterea monarchiei. 
N'avem decât să privim asupra trecutului nostru 
şi să ne aducem aminte de Împăratul Iosif II, 
pentru-ca apriat să scim, că nu poate să le fie 
Maghiarilor dat a slăbi îndelung în noi puterile 
monarchiei, și dacă nu vor înțelege ei de ei, că 
trebuie să trăească în bună pace cu noi, mai cu- 
râud ori mai târdiu îi vor sili împregiurările să 
ne dee partea ce ni se cuvine din puterea pu- 
blică pe acest pământ, brăzdat de plugurile noastre, 
îngrăşat cu sudoarea noastră și apărat cu sân- 
gele nostru. 

Împregiurările nouă priincioase le aduce în- 
suși timpul, în care trăim şi nu avem decât să 
aşteptăm sosirea lor: nimeni astădi nepedepsit nu 
ne mai poate opri pe noi să nu ne unim, pen- 
tru-ca să luminăm pe fraţii nostri muncitori, să-i 
ocrotim, s&-'i ajutăm, s&-'i ferim de înşelăciuni şi 
nedreptăţiri, s&-'i povăţuim pe calea cea bună, şi 
nimeni, fără de a se face de rîsul lumii, nu mai 
poate dice, că nu noi sântem cei dintâiu chemaţi 

a le face aceste şi că cineva în lumea aceasta 
mai înțelege ca noi durerile Românului, le simte 
ca, noi şi scie să le vindece ca, noi, pe care Îm- 
păratul Iosif II, "i-a vădut în gândul lui, când 
le-a dis iobagilor români: Trimiteţi-vă şi voi copiii 
să înveţe carte, pentru-ca să aveți chiar dintre 
voi oameni, care să scie a vă lumina şi a vă 
apăra de rele! — voi prin voi înşivă s& vă aju- 
taţi, ca şi Ddeu să vă ajute! 

Putem noi şi Maghiarii s& trăim pe pă- 
mântul acesta în pace, să ne luminăm și să lu- 
crăm unii lângă alţii pe întrecute, fiecare după 
hărnicia sa și după destoiniciile, cu care "l-a în- 
zestrat firea, — putem, și trebuie neapărat şi vom 
și trăl în pace, numai dacă vom stăru! noi cu 
tot dinadinsul să le scoatem din minte gândul, 
că ne pot închide drumul cel larg, în care ne 
aflăm acum, dacă n'au putut să ne închidă po- 
teca cea strîmtă, pe care ni-a deschis-o Împă- 
ratul Iosif II. 


www.dacoromanica.ro 


Din Biblioteca poporală a „TRIBUNEI“ 
Au apărut pănă acuma: 


Nr. 1. Pădureanca. Novelă de Ioan Slavici, 40 er. 
== ] leu n. — Nr. 2. Fata Stolerului, de Matilda Cugler- 
Poni. Ed. Il. 5 cr. = 10 bani. — Nr. 3. Ce n'a fost 
şi nu va fi. Poveste de I. T.Mera. Ed.II. 4cr.—8 bani. 
— Nr. 4. Pipăruș Pătru. Poveste de IL. T. Mera. Ed.II. 
8 cr. = 16 bani. — Nr.5. Păcală și Tândală. Anecdotă 
de Silvestru Moldovan. 3 er. =6 bani. — Nr. 6. Jucării 
și jocuri de copii. De P. Ispirescu, 25 cr. = 50 bani. 
— Nr. 7. Teiu-legănat. Poveste de Gr. Sima ai hui In. 
8 cr. = 16 bani. — Nr. 8. Colăcăritul. Obiceiurile ţeranilor 
români la nuntă, de Benedict Viciu. 16 cr. = 32 bani. 
— Nr. 9. Fiica a nouă mame. Poveste de Silvestru Mol- 
dovan,. 14 cr. = 28 bani. — Nr. 10. Povestea lui Iguat. 
Poveste de Silvestru Moldovan. 3 cer. = 6 bani. — N. 11. 
Sfântul Nicolae. De Matilda Poni. 8 er. = 16 bani. — 
Nr. 12. Îndărătnicul. Poveste de Silvestru Moldovan. 
8 cr. = 16 bani. — Nr. 13. Blăstăm de mamă. Legendă 
poporală din giurul Năstudului, de George Coşbuc. 8 cr. 
= 16 bani. — Nr. 14. Bunica de Bojena Nămcovă, 
tradusă din limba boemă de Prof. Dr. Urban Iarnik. 1 fl. 
= 3 lei n. — Nr. 15. Vlad și Catrina. Poveste de Gr. 
Sima al lui I6n. 5 cr. = 10 bani. — Nr. 16. Din Bătrâni. 
Ghicituri, întrebări şi răspunsuri, frământări de limbă, adunate 
de Gr. Sima al lui I6n. 8 cr. = 16 bani. — Nr. 17. Pe 
pămâutul Turcului de George Coşbuc. 8 er.= 16 bani. 
— Nr. 18, Căldăruşa cu trei picioare. Poveste franțu- 
zească de Eleonora Tănăsescu, după A. Genevray. 8 cr. 
= 16 bani. — Nr. 19. Cenușoica. Poveste de IL. T. Mera. 
8 cr. = 16 bani. — Nr. 20. Un pețitor îndărătnic. Novelă 
de Bjirmnstjerme Bjirnson. 4 cr. = 8 bani. — Nr. 21, 
Prietinul meu Ventură-Țeară. Din novelele californiene 
ale lui Bret Harte. 8 cr. = 16 bani. — Nr. 22. Scăpă&ră- 
toarea. Din povestile lui Andersen. 4 cr. = 8 bani. — 

Nr. 23. Fata Craiului din cetini, de George Coşbuc. 
4 er. = 8 bani. — Nr, 24. Strigoaica. Din fantasiile lui 
Nicolae Gogol. 20 cr. = 40 bani. — Nr. 25. Draga 
Mamei. Baladă de George Coşbuc. 10 er. = 20 bani. 
— Nr. 26. Taina unei vieți. De Bjărnstjerne Bjărnson. 
(1869). 6 er. = 12 bani. — Nr. 27. Vecinii. Din fantasiile 
lui Nicolae Gogol. 30 er. = 60 bani. — Nr. 28. Păcală 
în satul lui. Poveste de Ioan Slavici. 10 cr. = 20 bani. 
— Nr. 29. Sgârcitul. Comedie de Moliăre. 40 cr. = 
80 bani. — Nr. 30. Lumea proștilor. Poveste de Silvestru 
Moldovan. 5 cr.= 10 bani. — Nr. 31. Nuseiu-Împărat 

Poveste din popor de „Mărgineanul“. 12 er.=—24 bani. 
— Nr-32. Dina-Împărăteusă, și peana ei aleasă. Poveste 
din popor de „Mărgineanul“, 12 cr. = 24 bani, — Nr. 33. 
Fulger. Poveste în versuri de George Coşbuc. 5 a.= 
10 bani. — Nr. 34. Spice de aur. Culese de dascălul Ioan Pi 
Lazar. 12 cr. — 24 bani. — Nr. 35. Un idil în Roşeni. 
Novelă de Bret Harte. 8 er. = 16 bani. — Nr. 36. Baba 
iadului. Poveste în versuri de Joan Moţa. 8 er. = 16 bani. 
— Nr. 87. Princesa fermecată. Poveste în versuri de 
P. Dulfu. 10 er. = 20 bani. — Nr. 38. Dina mărgă- 
relelor. Poveste de Ioan Moţa. 12 cr. = 24 bani. — 
Nr. 39. Doi copii. Poveste de Ioan Moţa. 10 cr. == 20 bani. 
— Nr. 40. O partidă în patru. De Antonio Ghislanzoni. 
12 er. = 24 bani. 


O sută de ani. De Ioan Slavici. 8cr.=— 16 bani. 


Institutul tipografic din Sibiiu dă rabatul 
cuvenit celor ce cumpără un număr mai mare de exemplare, 
cu deosebire librarilor şi preste tot vândătorilor. 

